**Κόνιτσα 12/10/2021**

**ΔΕΛΤΙΟ ΤΥΠΟΥ**

**Συνάντηση μοτοσυκλετιστών «Adventure borders 2» στην Κόνιτσα.**

Για δεύτερη συνεχή χρονιά και με τη στήριξη του Δήμου Κόνιτσας θα πραγματοποιηθεί στο Δήμο μας η συνάντηση αναβατών μοτοσυκλετιστών, το Adventure Borders 2.

Διοργανωτής είναι ο συντοπίτης μας Δημήτρης Τουφεξής, ο οποίος εκτός της διοργάνωσης έχει επιλέξει και τις διαδρομές που θα ακολουθήσουν οι αναβάτες στην περιοχή μας. Η διοργάνωση απευθύνεται στους φίλους του χωμάτινου off road, αλλά παράλληλα θα πραγματοποιηθεί και μια ανεξάρτητη αμιγώς ασφάλτινη διαδρομή.

Και στις δύο περιπτώσεις η εκκίνηση και ο τερματισμός  θα γίνεται από την Κεντρική Πλατεία της Κόνιτσας, με τις εκκινήσεις να ξεκινούν  στις 7:30 το πρωί, ενώ η επιστροφή αναμένεται νωρίς το απόγευμα.

Πληροφορίες και εγγραφές στο τηλέφωνο 6942450339.

Όλα τα έσοδα της διοργάνωσης θα διατεθούν στην ΕΛΕΠΑΠ Ιωαννίνων.

Ενδέχεται να υπάρξουν αλλαγές στο πρόγραμμα ανάλογα με τις καιρικές συνθήκες.

Θα τηρηθούν όλα τα μέτρα που προβλέπονται λόγω πανδημίας.

Από το Γραφείο Δημάρχου